கேள்வி: அம்பாறை மாவட்ட சமாதிகள் குறித்து விரிவாக சொல்லுங்கள்.
பதில்: ஸியாரம் என்னும் அரேபியச் சொல்லுக்கு சமாதி என்ற பொருளுண்டு. முஸ்லிம் பெரியார்களது அடக்கஸ்தலங்களை ஸியாரங்கள் என்று குறிப்பிடுவர். முஸ்லிம் குடியிருப்புகளுக்குச் சான்று பகரும் இவை அம்பாறை மாவட்டத்தில் பல கிராமங்களில் காணப்படுகின்றன. பிற நாடுகளிலிருந்தும், வேறு ஊர்களிலிருந்தும் இங்குள்ள மக்களை இஸ்லாமிய வாழ்க்கையின்பால் அழைப்பதற்காக வருகை தந்து, அவர்களோடு வாழ்ந்து சமாதியடைந்திருக்கும் முஸ்லிம் பெரியார்களின் சமாதிகள் பற்றிய குறிப்புக்களைப் பார்ப்போம்.
கேள்வி: அம்பாறை மாவட்ட சமாதிகள் - கொண்டவட்டுவான் வீரையடி அப்பா என்பது என்ன?
பதில்: கொண்டவட்டுவான் அம்பாறைக்கு மேற்கே 5 கிலோமீற்றர் தூரத்திலுள்ள ஒரு புராதன கிராமமாகும். இங்கு நெல் வயல்கள், குளம் மற்றும் சிறிய முஸ்லிம் குடியிருப்பு, சிறியதொரு தர்ஹா ஆகிய இருந்தன. தற்போது குடியிருப்பு எதுவும் இல்லை. இராணுவ பயிற்சி முகாம் மாத்திரம் உண்டு. அக்கிராமத்தில் இயற்பெயர் தெரியாத வீரையடி அப்பா என்னும் பெரியாரின் சமாதி அமைந்துள்ளது. வீரை மரத்தின் கீழே இச்சமாதி இருப்பதால் மேலே குறிப்பிடப்படும் பெயர் வந்திருக்கலாம்.